"Laboratorul de Șosete", fabrica din Craiova unde lucrează mai mulți roboți decât oameni.
Ilie Pană a deschis o fabrică de șosete unde lucrează mai mulți roboți decât oameni. Antreprenorul român cere parlamentarilor să nu mai schimbe atât de des fiscalitatea. Reducerea birocrației și a taxelor sunt cerințele antreprenorului român.
O fabrică din Craiova încalță mare parte din țară… cu șosete. Un business ridicat acolo cu fonduri europene. Acesta este exemplul că și la noi se poate cu greu și cu roboți. "A fost puțin mai puțin complit decât pare pentru mulți, atâta timp cât am reușit să mă informez corect și să lucrez cot la cot cu firma de consultanță. Iar pentru viitorii parlamentari le urez să păstreze lucrurile făcute până acum și să adauge îmbunătățiri mai departe. Roboții fizici care fac șosete sunt una dintre modalități, iar o altă modalitate este să aplicăm aceeași tehnică de robotizare și de automatizare și management, în vânzări, în tot. Robotizarea este singura modalitate prin care noi, cei de aici, din România, putem să fim competitivi față de aceeași industrie din țările asiatice", a declarat Ilie Pană, fondatorul fabricii de șosete de la Craiova.